Sarkozy svarar ásökunum í sjónvarpsviðtali
Nicolas Sarkozy Frakklandsforseti mun í dag svara ásökunum í sjónvarpsviðtali um meint ólögleg fjárframlög sem hann á að hafa þegið er hann tók þátt í forsetakosningunum árið 2007. Þá segist atvinnumálaráðherra landsins vera að íhuga að stíga til hliðar sem gjaldkeri stjórnarflokksins UMP.
Sarkozy á að hafa fengið háar fjárhæðir frá Liliane Bettencourt, sem er auðugasta kona Frakklands.
Málið er það alvarlegasta sem forsetinn hefur staðið frammi fyrir. Hann vonast til að með viðtalinu geti hann sett endapunkt á það og haldið áfram vinnu við að gera umbætur á lífeyriskerfinu. Stuðningur við forsetann hefur ekki mælst minni.
Stuðningsmenn forsetans hafa gert mikið úr skýrslu fjármálaráðuneytisins þar sem fram kemur að Eric Woerth, atvinnumálaráðherra Frakklands, sé hreinsaður af ásökunum um að hafa komið í veg fyrir að skattayfirvöld hæfu rannsókn á málum Bettencourt, sem er erfingi snyrtivörufyrirtækisins L'Oreal.
Fyrrverandi endurskoðandi Bettencourt saka Woerth, sem er fyrrverandi fjáramálaráðherra, um að hafa þegið 150.000 evrur (um 24 milljónir kr.)  í reiðufé árið 2007.
Bettencourt, sem er 87 ára, er ríkasta kona Frakklands. Hún er ein þeirra sem naut þeirra skattaívilnana sem Sarkozy samþykkti sem lög eftir að hann tók við forsetaembættinu. Þá fékk Bettencourt endurgreiddar 30 milljónir evra (4,7 milljarða kr.) frá ríkinu.
Fram kemur í skýrslu fjármálaráðuneytisins, sem var birt í gær, að engar sannanir væru fyrir afskiptum Woerth, þ.e. að hann hafi komið í veg fyrir rannsókn skattayfirvalda á málefnum Bettencourt.
Þá sagði hann í dag að hann væri að íhuga að stíga til hliðar sem gjaldkeri UMP til að koma í veg fyrir hagsmunaárekstur á milli þeirra starfa sem hann gegni fyrir flokkinn og starfa sinna í ríkisstjórn.
Nicolas Sarkozy Frakklandsforseti mun í dag svara ásökunum í sjónvarpsviðtali um meint ólögleg fjárframlög sem hann á að hafa þegið er hann tók þátt í forsetakosningunum árið 2007.
Þá segist atvinnumálaráðherra landsins vera að íhuga að stíga til hliðar sem gjaldkeri stjórnarflokksins UMP.
Sarkozy á að hafa fengið háar fjárhæðir frá Liliane Bettencourt, sem er auðugasta kona Frakklands.
Málið er það alvarlegasta sem forsetinn hefur staðið frammi fyrir.
Hún er ein þeirra sem naut þeirra skattaívilnana sem Sarkozy samþykkti sem lög eftir að hann tók við forsetaembættinu.
Þá fékk Bettencourt endurgreiddar 30 milljónir evra (4,7 milljarða kr.) frá ríkinu.